בס"ד

**תכנית הבגרות הגמישה תשפ"ו במחשבת ישראל חמ"ד**

מורות ומורי מחשבת ישראל יקרים, להלן פירוט של מתווה הלמידה וההערכה בתשפ''ו בכיתות י'.

בתוכנית הבגרויות הגמישה בשכבת י, החל משנת תשפ״ו, יש להיבחן בתחום דעת אחד לפחות במתווה הגמיש.

נתיב דיגיטלי ונש"ף (שותפי פיתוח, חלוצי הערכה ותמ"ר) אינם מחליפים את חובת ההיבחנות בתחום דעת אחד לפחות במתווה הגמיש. דהיינו, אינם מחליפים 50% בחינה, 20% משימות מבוקרות, 30% הערכה חלופית בתחום הדעת שבו בחרתם.  
  
בשאר תחומי הדעת אפשר לבחור במתווה ישן / נש״ף / ממיר בגרות דיגיטלי.

בשני המתווים תמשיך להתקיים הערכה חלופית והיא תהווה 30% מהציון הכללי של היחדה.

בית הספר יוכל להחליט כמה אחוזים מ30% הדיווח יוקדשו לחלופת הערכה, לתלמידאות ולציון השנתי של כל יחידת הלימוד.

כמו כן, בשני המתווים ישנו מיקוד למידה, כפי שהיה בשנת תשפ''ה, המוריד חלק מהמקורות שנלמדו עד כה.

1. **מתווה ישן**

בית הספר בוחר בסך הכל שלושה פרקים עליהם תערך בחינת הבגרות החיצונית (70%) אין לבחור את אותו פרק לשני אירועי הערכה:

1. הפרק השני "אני מאמין".
2. אחד מהפרקים הארוכים: ראשון/ שלישי/ רביעי/ שישי.
3. אחד מהפרקים הקצרים: חמישי / שביעי.

הציון הסופי יכלול את ציון הבגרות (70%) ואת ציון חלופת ההערכה (30%). בחינת הבגרות החיצונית (70%) תתקיים בכיתה י"א (תשפ"ז) או י''ב (תשפ"ח).

1. **מתווה חדש - תכנית הבגרויות הגמישה**

אין לבחור את אותו פרק לשני אירועי הערכה.

**1**.חטיבה ראשונה - בגרות חיצונית 50% - חטיבה זו תכלול את הפרק השני ואחד מהפרקים הארוכים: שלישי/ רביעי/ שישי.

**2 חטיבה שניה** – משימה מבוקרת 20% - חטיבה זו תתייחס לאחד הפרקים: ראשון / חמישי/ שביעי. (ניתן לאחד בין פרקים).

.**3 חטיבה שלישית** – חלופת הערכה 30% - חלופת הערכה תתבצע על אחד מהפרקים הארוכים: שלישי/ רביעי/ שישי (לא הפרק הראשון).

הנהלת החמ''ד ממליצה ומבקשת להיבחן בבחינה החיצונית אך ורק החל מכיתה י"א הן כדי לא לסיים את לימוד האמונה, לאור חשיבותה הרבה, בגיל צעיר, והן על מנת להתאים את חומרי הלמידה לבשלותם הנפשית של התלמידים והתלמידות.

שימו לב: בשנת תשפ''ו, מחזור י''א ייבחן בבגרות חיצונית ע''פ המתווה החדש או הישן (אין חובת בחירת מקצוע אחד בבגרות הגמישה), מחזור י''ב ייבחן בפעם האחרונה בהיבחנות בית ספרית.

**בהצלחה רבה!**